**TEHNISKĀ SPECIFIKĀCIJA**

**Tirgus izpētei „Gulbenes novada Litenes pagasta autoceļu un ielu mehanizēta tīrīšana 2022./2023.gada ziemas periodā”**

**I. Vispārējā nodaļa**

Šajā nodaļā aprakstītas vispārējas prasības, kas jāievēro uzņēmējam, veicot darbus. Uzņēmējam, veicot darbus, jānodrošina visu Latvijas Republikas spēkā esošo normatīvo aktu prasību ievērošana. Atsevišķa samaksa par šīs nodaļas prasību izpildi uzņēmējam nav paredzēta. Visi šie izdevumi uzņēmējam jāierēķina piedāvātajā vienības cenā.

**II. Tehnoloģiju piemērošana**

Pasūtītāja vārdā pagasta pārvaldes vadītājs pieņem apmaksai tikai tos darbus, kas izpildīti atbilstoši šo specifikāciju prasībām. Ja uzņēmējs vēlas lietot atšķirīgas tehnoloģijas no šajā specifikācijā dotajām, tad uzņēmējam jāpierāda pasūtītājam jauno tehnoloģiju līdzvērtība vai pārākums. Tikai pēc tam, kad tas ir pierādīts un pasūtītājs ir devis rakstisku atļauju šo jauno tehnoloģiju lietošanai, uzņēmējs drīkst pielietot atšķirīgu tehnoloģiju no specifikācijā dotajām.

**III. Darbu izpilde un nodošana**

Pasūtītāja vārdā pagasta pārvaldes vadītājs vai tā pilnvarota persona uzdod Uzņēmējam veikt konkrētu autoceļu attīrīšanas no sniega darbus. Autoceļu attīrīšanu no sniega uzsākt ne vēlāk kā 3 (trīs) stundu laikā tikai pēc pasūtītāja telefoniska pieprasījuma saņemšanas un nodrošināt darbu pabeigšanu ne vēlāk par 24 stundām. Krasi mainīgos un ārkārtējos apstākļos pasūtītājs nosaka ceļu tīrīšanas prioritātes kārtību. Uzņēmējs, iesniedzot rēķinu par darbu izpildi, pievieno abpusēji parakstītu veikto darbu pieņemšanas – nodošanas aktu.

Izpildītājam jānodrošina izpildītā darba kvalitāte atbilstoši 2021.gada 07.janvāra MK Noteikumu Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” izvirzītajām prasībām.

**IV. Darbu izpildes mehānismi**

Uzņēmējs Pakalpojuma sniegšanai izmanto tehnisko aprīkojumu – kravas automašīnu vai citu tehniku, kas aprīkota ar sniega lāpstu vai lāpstām. Izmantojamās tehnikas vienībām un mehānismiem jābūt darba kārtībā, aprīkotiem ar signālugunīm un signālplāksnēm. Minimālais tehnikās prasības, kas nepieciešamas pakalpojuma sniegšanai – pakalpojuma sniegšanā iesaistītās tehnikas jauda - ne mazāka kā 75 Zs.

**V. Apkārtējās vides aizsardzība**

Uzņēmējam jāveic darbi tā, lai to ietekme uz apkārtējo vidi ir pēc iespējas minimāla. Uzņēmējs ir atbildīgs par darbu izpildes laikā un rezultātā nodarītajiem zaudējumiem apkārtējai videi un trešajai personai, kas radušies uzņēmējam neievērojot normatīvo aktu prasības.

**VI. Vienības cena**

Vienības cenā uzņēmējam jāietver visas nodevas, nodokļi, izņemot pievienotās vērtības nodokli, un saprātīgi paredzamās izmaksas, kas ir nepieciešamas šajās specifikācijās dotā darba uzdevuma kvalitatīvai izpildei. Vienības cenā jāietver pārbrauciens līdz darba vietai, darba veikšanas pasākums un pārbrauciens līdz nākošai darba vietai vai atgriešanās ražošanas bāzē.

**VII. Izpildāmo darbu apraksts**

Pasūtītāja vai tā pilnvarotas personas uzdotie darbi Uzņēmējam jāizpilda saskaņā ar noteikto darba izpildes specifiku un prasībām.

**Darba uzdevums ziemas periodam (01.10.-30.04.)**

1. Izpildītājs Darbus veic **tikai** pēc Pasūtītāja mutiski un/vai rakstiski izteiktiem norādījumiem. Izpildītājam saskaņā ar Pasūtītāja mutvārdu informāciju par nepieciešamo darbu apjomu saņemšanas jāuzsāk darbi, lai notīrītu sniegu. Pasūtītājs neapmaksā Izpildītāja veiktos Darbus, kurus Pasūtītājs nav iepriekš norādījis.
2. Veicot ielu un ceļu braucamās daļas attīrīšanu no sniega, jāattīra arī autobusu pieturvietu paplašinājumi, ielu un ceļu krustojumi, pieslēgumi un automašīnu stāvēšanas kabatas.
3. Sniega tīrīšana no ielām un ceļu piegulošajiem laukumiem jāveic pēc atsevišķa pasūtījuma.
4. Attīrot ielu un ceļu braucamās daļas no sniega un pārvietojot sniega vaļņus, braukšanas joslu platumam jābūt vismaz 2,75 metri.
5. Veicot ielu un ceļu braucamās daļas attīrīšanu no sniega, sniega risa pieslēdzošajās ielās, ceļos un iebrauktuvēs nedrīkst būt augstāka par 6 cm.
6. Izpildītājam līdz katra mēneša 5.(piektajam) datumam jāiesniedz Pasūtītājam Darbu izpildes nodošanas-pieņemšanas aktu, kurā tiek, uzskaitīti iepriekšējā mēnesī kvalitatīvi un savlaicīgi veiktie Darbi, un tie ir akceptēti ar ierakstu Darbu izpildes žurnālā. Pasūtītājam Darbu izpildes nodošanas-pieņemšanas akts jāizskata 5 (piecu) darba dienu laikā, pārbaudot izpildīto Darbu apjomu un kvalitāti un, ja Pasūtītājs konstatē, ka Darbu izpilde ir veikta atbilstoši Līgumam, tā pielikumiem un normatīvajiem aktiem, paraksta Darbu izpildes nodošanas-pieņemšanas aktu.
7. Ja izpildīto Darbu pieņemšanas procesā tiek konstatēti nekvalitatīvi un/vai līdz galam nepadarīti Darbi, to pieņemšana ir pārtraucama un tiek sastādīts akts, kurā tiek uzskaitīti visi konstatētie nekvalitatīvi veiktie vai neveiktie Darbi, kā arī tiek noteikti termiņi, kuros Izpildītājam ir jānovērš minētie trūkumi. Darbu izpildes pieņemšanas - nodošanas akts ir spēkā, ja to ir parakstījuši Pasūtītāja un Izpildītāja pilnvarotie pārstāvji.
8. Ikmēneša izpildītie Darbi netiek pieņemti un apmaksāti, ja tie neatbilst Pasūtītāja izvirzītajām kvalitātes prasībām un faktiski izpildītajiem apjomiem, Līgumam un tā pielikumiem, kā arī normatīvo aktu prasībām, vai arī, ja attiecībā uz tiem ir sastādīts administratīvo pārkāpumu protokols par Objekta nesakopšanu.
9. Ielu un ceļu braucamās daļas, krustojumiem, brauktuves un nomales stāvoklim pēc darba izpildes jāatbilst šīs specifikācijas sadaļās noteiktajām prasībām.

**Ielu un ceļu braucamās daļas (brauktuves) attīrīšana no irdena sniega platumā līdz 6m**

1. **Mērķis:** Atbrīvot brauktuvi un nomales no irdena sniega, nodrošinot ziemas periodam atbilstošus braukšanas apstākļus.
2. **Mērvienība:** Brauktuves atbrīvošana no irdena sniega jāuzmēra attīrītās ielas brauktuves garumā metros **(m),** neatkarīgi no sniega tīrāmās tehnikas darba pārgājienu skaita.
3. **Darba apraksts:** 1. Pārbrauciens līdz darba vietai.

2. Brauktuves un nomaļu attīrīšana no irdena sniega.

3. Informācijas nosūtīšana par izpildīto darbu.

4. Pārbrauciens līdz nākošai darba vietai vai atgriešanās ražošanas bāzē.

1. **Iekārtas:** Autoceļu attīrīšanu no irdena sniega veic ar kravas automašīnu vai citu tehniku, kas aprīkota ar sniega lāpstu vai lāpstām.
2. **Darba izpilde:** Sniega tīrīšana tehnikas operatoram jāveic tā, lai netiktu ievainoti kājāmgājēji, riteņbraucēji, bojātas automašīnas, ielas aprīkojums un ielas tuvumā esošās būves.

Nav pieļaujama sniega vaļņa izveidošanās uz koplietošanas pieslēdzošo ielu braucamās daļas (krustojumos un pieslēgumos) augstāka par 100 mm.

Nav pieļaujama sniega sastumšana kaudzēs krustojumos un vidusjoslā.

 Nav pieļaujama brauktuves tīrāmās joslas sašaurināšanās.

 Vietās, kur sniega pārpalikumus nav iespējams novākt ar tehniku, tās jānovāc ar rokām.

Ielās un ceļos, kur attīrītā brauktuves josla sašaurinās un nenodrošina transporta izmaiņu, jāparedz transporta izmaiņu kabatas, kuru izvietojums jāsaskaņo ar Pasūtītāju.

Izpildītājs Darbus veic **tikai** pēc Pasūtītāja mutiski un/vai rakstiski izteiktiem norādījumiem.

1. **Prasības izpildītam darbam:** Brauktuves un nomales stāvoklim pēc darba izpildes jāatbilst Pasūtītāja prasībām.
2. **Uzmērījumi un kvalitātes novērtējums:** Izpildītais darbs kontrolējams visā ielas un ceļa (posma) garumā, neatbilstības gadījumā jāveic pasākumi prasību nodrošināšanai.

**Gulbenes novada Litenes pagasta pašvaldības autoceļu un ielu saraksts mehanizētās tīrīšanas ziemas periodā darbu apjomiem**

|  |  |  |  |  |
| --- | --- | --- | --- | --- |
|  |  |  |  |  |
| **Nr.** | **Ceļa nosaukums** | **Ceļu raksturojošie parametri** |
| **Garums (km)** | **Platums** | **Seguma veids** |
|  |
| 1 | 2 | 5 | 6 | 7 |  |
| 1 | 6-1 Litene-Līcīši | 1,28 | 6 | grants |  |
| 2 | 6-2 Litenes stacija- Sopuļi- Jaunsilenieki | 6,71 | 5,7 | grants |  |
| 3 | 6-4 Kordona- Sils- Silmalas | 4,4 | 4 | grants |  |
| 4 | 6-3 Kordona- Aurova | 5,35 | 6,5 | grants |  |
| 5 | 6-7 Slāvieši- Ezermalas | 1 | 4 | grants |  |
| 1 | 4 | bez seg |  |
| 6 | 6-8 Svilti-Mieriņi | 2,54 | 5,8 | grants |  |
| 0,4 | 3,5 | bez seg |  |
| 7 | 6-9 Sopuļi- Monte- Betona tilts | 5,33 | 4,5 | grants |  |
| 8 | 6-11 Elstu ceļš | 3,05 | 3,9 | grants |  |
| 9 | 6-16 Vārpiņas- Villes - Aurova | 2,5 | 3,5 | grants |  |
| 10 | 6-18 Ķirši - Virzas | 1,22 | 3,5 | grants |  |
| 0,28 | 3,5 | bez seg |  |
| 11 | 6-19 Vecais Balvu ceļš | 1,7 | 4,5 | grants |  |
| 12 | 6-42 Skujenieki - Zāģernieki | 5,19 | 4,5 | grants |  |
| 13 | 6-5 Jaundāmaņi- Salenieku purvs | 0,84 | 4,5 | grants |  |
| 14 | 6-12 Grantskalni-Attīrīšanas iekārtas | 0,26 | 3,5 | bez seg |  |
| 15 | 6-29 Dzelzceļa pārbrauktuve- Sāmsalas | 1,3 | 4,5 | grants |  |
| 16 | 6-46 Oliņi - Parks | 0,44 | 4,0 | grants |  |
| 17 | 6-36 Pievedceļš Jaunsileniekiem | 0,65 | 4,5 | grants |  |
| 18 | 6- 38 Dāmaņi - Ezermalas | 0,13 | 4,0 | grants |  |
| 19 | 6-47 Cemeri- Asari | 0,98 | 4,5 | grants |  |
| 20 | 6-54 Grīvas- Silenieki- Stradu pagasts | 3,1 | 3,5 | grants |  |
| 21 | 6-32 Alūksnes ceļš – Birzmaļi | 0,9 | 3,5 | grants |  |
| 22 | 6-27 Ancuļi-Mežmāja | 0,73 | 3,5 | grants |  |
|  | **Kopā** | **51,28** |  |   |  |
|  |  |  |  |  |  |
|  |  |  |  |  |  |
| **Nr.** | **Ielas nosaukums** | **Ielu raksturojošie parametri** |  |
| **Garums (km)** | **Platums(m)** | **Seguma veids** |  |
|  |
| 1 | 2 | 5 | 6 | 7 |  |
| 1 | Ozolu iela | 0,308 | 5 | grants |  |
| 2 | Pededzes iela | 0,567 | 5 | melnais |  |
|  | Pededzes iela | 0,035 | 5 | grants |  |
| 3 | Liepu iela | 0,085 | 6 | melnais |  |
| 4 | Lauku iela | 0,548 | 4,5 | grants |  |
| 5 | Graudu iela | 0,292 | 6 | grants |  |
| 6 | Bērzu iela | 0,154 | 4 | grants |  |
| 7 | Jaunlitenes iela | 0,067 | 4,5 | melnais |  |
| 0,514 | 4,5 | grants |  |
| 8 | Klusā iela | 0,402 | 4,5 | melnais |  |
| 0,469 | 4,5 | grants |  |
| 9 | Parka iela | 0,731 | 4 | grants |  |
| 10 | Balvu iela | 0,250 | 5,5 | grants |  |
| 11 | Avotiņu iela | 0,369 | 5,5 | grants |  |
| 12 | Silavas iela | 0,447 | 4 | bez seg |  |
|  | **Kopā** | **5,238** |   |   |  |